
RAPORT DE SPECIALITATE,

privind aprobarea dobândirii de către Municipiul Timişoara, a terenurilor înscrise în CF nr.448654 Timişoara, nr.top.448654, CF nr.448652 Timişoara, nr.top.448652 şi CF nr.448898 Timişoara, nr.top.448898 ce fac obiectul renunţării la dreptul de proprietate de către Societatea IULIUS REAL ESTATE S.R.L.


Având în vedere adresa nr.CT2020-000013 din 13.01.2020, înregistrată la Primăria Municipiului Timişoara de către SC Iulius Real Estate SRL, prin care ne înştiinţează că renunţă la dreptul de proprietate, asupra imobilelor-teren situate în Timişoara, str.I.I. de la Brad  înscrise în C.F. nr.448654 Timişoara, nr.top.448654 în suprafaţă de 211 m.p., C.F. nr.448652 Timişoara, nr.top.448652 în suprafaţă de 4010 m.p. şi C.F nr.448898 Timişoara, nr.top.448898 în suprafaţă de 497 m.p.  reprezentând teren intravilan pentru căi de circulaţie rutieră.
              Având în vedere, “Declaraţia”, de renunţare la dreptul de proprietate, autentificată sub nr.3348 din 20.12.2019, la SOCIETATEA PROFESIONALĂ NOTARIALĂ ”NOVATIO”, de către Notar Public Bulgăr Vlad-Ioan,  prin care proprietarul tabular al imobilelor-teren menţionate mai sus, reprezentat prin doamna Kolozsi Terez, declară că renunţă la dreptul de proprietate asupra acestora. Totodată declară că, imobilele-teren, nu sunt grevate de sarcini şi servituţi. 
              În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C.F. nr.448654 Timişoara, nr.top.448654,  C.F. nr.448652 Timişoara, nr.top.448652 si C.F nr.448898 Timişoara, nr.top.448898 a fost notată declaraţia de renunţare. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cărțile funciare, rezultă că, destinaţia imobilelor-teren este, ”teren pentru căi de circulaţie rutieră”, în temeiul art.286, alin.4 şi a pct.I din Anexa nr.4, din OUG nr.57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, în domeniul privat, a imobilelor-teren înscrise în C.F. nr.448654 Timişoara, nr.top.448654 în suprafaţă de 211 m.p., C.F. nr.448652 Timişoara, nr.top.448652 în suprafaţă de 4010 m.p. şi C.F. nr.448898 Timişoara, nr.top.448898 în suprafaţă de 497 m.p.  şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren pentru căi de circulaţie rutieră”.

